أعزائنا زوار اف ام نيوز نقدم لكم في هذا المقال رواية اسرار قدس الفصل الثالث عشر 13 بقلم زينب ماجد حصريا علي موقعنا ونتمني منكم أن تستمتعوا بقراءة رواية اليوم وفي حال وجود أي شكوي لا تتردد في مراسلتنا
رواية اسرار قدس الحلقة الثالثة عشر 13 بقلم زينب ماجد
رواية اسرار قدس الجزء الثالث عشر 13 بقلم زينب ماجد
رواية اسرار قدس البارت الثالث عشر 13 بقلم زينب ماجد
انه الشط الجبير الشايف وعايف
شجابني كبال بيرك جني ما شايف !
فك الباب بهمة وطب : وعدتج راح احل كلشي
دحجت بيه مستقربة : شصار ؟
- امج جانت هين وحجت كلشي
- شحجت ؟
تكرب مني .. كمت من مكاني بسرعة : ما راح يضل هذا وضعنا وكل الصار راح يمر ونعيش مع بعض ، وعد .. بس لا تهدين ايدج من ايدي
- شراح تسوي
- راح اتمسك بيج حيل وما اهدج
سكتت ، مشى عني وعاف الباب مفتوح
اخذت خطواتي وخطيت خاطر اطلع وراها ، رجلي بيها الم كلش قوي .
من كثر الطك احسها نفسخت
طلعت من القرفة اسمع هوسة جوا .. ما عرفت شصاير ، احترت انزل لو اضل مكاني .. كمت احاول اسمع .. الهوسة بعيدة والكل برا
مشيت للسطح وكمت ادحك من فوك السياج ليفوك .. الناس ملتمة بالباب ، اميرة تلطم على وجهه وعفاف تملخ بروحها
انداريت بسرعة ونزلت للبيت
جاي اطلع الكراج .. مريت من الدوانية خطاب كاعد بيها وفاتح .. بعدني جاي اريد استوعب شصاير مشت مني اميرة وفاتت على الدوانية وهي تصرخ على خطاب وتكله : كاعد هين ولا جن خالك الانضام .. احر ما بكلوبنا ابرد ما بكلبك ما عدك غيرة ما تكول الغرب فزعت وانت هين ما ما حركت روووووحك الزلمة ما ندري عدل ميت كوووووم
- اطلعي وسدي الباب
- انت السويتها اكص اديني لو ما انت الحطيت الرمانة بسيارته … انت السويت بحاله هيييييج
كام من مكانه كضب طرف الدشداشة من جتفها وجراها وكاللها : انكلعييييي
بعدني جاي ادحك .. على هوسة اميرة
امي صارت كبالي ويا الهوسة .. عفت خطاب واميرة وراي ورحت لامي .. بس دحكتني واني جايتها اجت عليه
جرتني ومشت ليقاد : تعاي هين لشوف
شصاير بحالج يولي ياهو العامل بوجهج هجي
- مو هذا الطيتيني اله وكتيلي رجعي
- وكت الاطيتج ما ادري بيج مصخمة وجوهنة يمصكوعة بس احسابج يصفى بعدين , صبرج عليه بس ، تهيري نروح
- شنهو الصار
- ما ادري شنهو الصار كالي عدي جلمتين وياج رايد احجيهن .. طلعت وياه حجاهن واسترخصت منه امش .. ما احس الا سيارتة كابة براي .. شالو ابنه والطرف ومشوا للمستشفى .. خلينا نلحكه
- فد اذا طلعت راح يجتلني
- محد مراح يجتلج لا تضلين مضعضعة وتخافين من خيالج بهالحال ضرايرج ياكلنج ويشربنج .. امشي منها نروح للمستشفى نشوف صرفة لوجهج صاير فروع الشورجة
دخلت للبيت والهوسة كابة
فتت لقرفتي جريت ربطة لفيتها على راسي ولبست العباة وطلعت ، صدت بوجهي عواطف عيونها مورمات بجي وخشمها احمر حجت : وين مولية يولي هم شاردة اكعدي واسكتي لا تعمين على روحج
- ما شاردة راح اروح ويا امي للمستشفى
- يولي ترحين للمستشفى ، ما عدنا نسوان تطلع وتصل مستشفيات من نتمرض تجينا الحجية بيت ام باسم تخبط النا هالعلاجات ونطيب .. شعدج رايحة
- ما ادري امي كالت
حجيتها وامشي رحت لامي ، لكيتها ادحك بخطاب … دحكت عليه داير وجهه عنها ، حجت : هو والورا الحادث
- يا حادث
- يسمجة ماي امشي .. تسبحين وما تدرين بارض الله شصاير … امشي
مشيت وراها جاي نطلع صدت بوجهنا ام خطاب داخلة للبيت من شافت امي فزت وكامت تصرخ ؛ خله من تحت راسج الصار وبايكة بتج العايبة فوك سوايتهاااااا
امي ما دحكت بيها ولا وكفتلها كملت مشيها جنها ما شايفتها .. اني وكفت من صيحت خفت ما ترضى اطلع .. طلعت امي ورجعت مدت راسها : هيييي يولي .
رحت لامي بسرعة وهي تمشي بسرعة وعبايتها الهوى يهفي بيها ، حجيت : خاف ما ترضى ام خطاب عسرة
- امشي يولي صكعتي كلبي
مشت واني وراها بالزور اخط جدمي توجعني ، حجيت : على كيفج ما اكدر امش…. انقطع كلامي من طلع خطاب جدامنا
حجت امي : لو جنت مفكر الفيل يموت بشخاطة حط عكلك بشيشة
دحك بعيني خطاب .. صرنا وجه بوجه : وين رايحين
وسام : نأدي الواجب ومنها نشوف صرفة لوجهه يعالجوووه من اثامك ..
ادحك وجه خطاب مو مثل اول ما صعدلي
ضايج .. عافته امي واخذت سيارة من الشارع ركبنا بيها اني وياها ومشت للمستشفى نزلنا عدها
تمشي وتسال وتستفسر عن ابو وهب
اني امشي وراها مثل البطريك ما اعرف كاعي من سماي .. وصلنا لقرفة جبيرة حيل بيها هواي قريولات وناس نايمة عليها وابو وهب نايم على وحدة منهن ، وصلتله امي وكالتله : خطتك العثرة وعثرت اعداك شنهو الصابك يبو وهب وشجرالك .. انت يصير بحالك هيج
هو جن فاكد
ويون ومدي شمعلكين بديه وشحاطين وبيش لافينه .. كربت منه وكضبت ايدو : حسافة الشهم هيج يجراله حسافة
فتح عينه وهو يون حجتله : دحك هالبت شوف
ملخت شعرها زلغت خدودها كطعت روحها تصيح تكول كله من وراي الجراله لو ما طلع متضايك مني ما يصير وياه هيج .. دحك دموعها وخننها يجرن سوا .. ابو وهب الذهب الكلوب بعدك مسعرة
يون هو ويكللها : وهب وينو طلعوني منا لا تخلوني
- بس حالتك يبو وهب خل يشوفون جرحك
- مثل ما اكلج وسام طلعوني .. صيحي وهب وطلعوني
- هسه ادحك وينو
مشت وخلتني يمه
هو كام يون دحك ورفع ايده .. جيت يمه كضبت ايدو .. شد عليها وكام يصيح : اااااخ ، قدس بيج شارة يولي ظلمتج .
ظليت ساكتة وهو يحجي
ضل يون ويصيح ومضبضب من ايده ورجله وظهره ولارسه ملفوف
حجيت : شنهو الصار
ما رد علي بس كام يون
اجت امي ووهب واثنين زلم كاموا يحجون وياه خاطر يبقى لان جرحه قميج .. بس هو ما رضى كال الهم ( طلعوني وشوفولي طبيب يجينا غاد للبيت ما اضل هين )
طلعنا بسيارة
صعد وهب ليجدام ..
وصعدوه هو كال الهم ؛ خلي قدس تصعد وياي
حجت امي : خلهم ياخذوك وانا خلني اجيك عليها اشوف عليش تعرج
- عيفي رجلها صعديها
ما رضى اداوه
صعدت وياه ما كدر يكعد على حيله
كالت امي : حطي راسو على رجلج عيني بساع
سندت ظهره وتمدد وحط راسه على رجلي وسود السيارة .. مشت للبيت وهو ميت من الوجع منين ما طكت السيارة بطسة يصرخ
وصلنا للبيت ..
سندو وهب و وواحد من كرابته : سلامات سلامات
خذوه كاللهم : بغرفة قدس
حجت امي : اي عمت عيني دمعتها ما نشفت عليك من رحنا تكلي ( بس اشوفه ويرتاح كلبي تحس هي السبب كتلها ذكري الله حادث وصار كطعت روحها )
تحجي وهم يمشون بيه لقرفتي
مدري ياهو الصدكها بحجيها يمكن حت هو ما صدكاها زعم ما بجيت ولا دمعت عيني عليه ابد .
دخلوه وكلها دخلت بقرفتي
واميرة شلالات دموع ذبت عليه وتكله ( ريتني بدالك يماي عيوني)
ام خطاب وعواطف وعفاف والجهال واثنين من كرابتهم صارت القرفة كون .. اني برا واكفة ادحك عليهم
عفتهم ورحت اقسل فد كلش جوعانة
قسلت ورحت للمطبخ اريد شي اكله .. دحكت خطاب طالعة روحه يدخن وواكف بالبستان
ضليت ادحك عليه
اجت من وراي سراب : شجاي تسوين
فززتني : شبيج راح كلبي
- شتريدين
- فد اريد خبز جوعانة
- ابوي راح يموت وانت لاهية تشبعين بطنج ؟
- عجل جوعانة شسوي
عافتني ومشت .. اجا محمد كال ؛ امج تريدج
رحتلها : ها يمه
- وينج يولي نسوانه مكابلاته واني ما دارية عنه
- يمه فد جعت رحت ادورلي خبزة
- يولي الدنيا كايمة والشبج متلايمة وانت ادورين علف لبطنج
- يمه جان حابسني ما ماكلة شسوي قير جوعانة
- يولي راح اشك هدومي من وراح امشي صكعج الله لاهية ابطنها امشي يمه
مشيت ضيجانة وكلش جوعانة
اذا كلهم يمه اني شراح اسويله .. ادحك يتسابقن
اميرة تبجي وتعلي بصوتها وعفاف تكله ( خمشت كلبي يبو طول الحلو ) وعواطف تنوح .. شوا اني ما عرف اسوي هيج
عفتهن وتكربت منه : يمه هو شلون صار بيه هيج اني ما فاهمة
- انت افهمي بطنج وخليج من هالامور ..
كامت وحجت بحس عالي: انا اشيل الزحمة عنكم غاد متانيني .. اخذ قدس وياي يبو وهب لو تعتازها
حجه وهب : وعليش تاخذيها على صخام وجهه المفروض هسه ابوي حاط جيلة براسها وكاتلها .. وتعاي شطلعاها من فوك وياهو السمح الها
حجت ام خطاب : ابوك تعبان لا تضيك خلكه ، اخذي بتج واشفينا شرج وشرها
حجه ابو وهب بصوت مريض : ما تروح قدس هين مكانها وهذا بيتها .
حجت اميرة : شنهو نسيت سوايتها وفعلها شلون ترضاها تخلي بت معيوبة
حجت عواطف : البت ما معيوبة لا تظلمين بختها ابو وهب اعلم بحالها احنا ياهو ونعترض على امره
عفاف : اي والله هو ابو الشور والعريف من عمري اعلى عمرك كون ابو ضحكة الطيبة ابو كلب الذهب خلافك نضل هيج مثل الصفر بلايا رفيج .
اميرة ادحك على عفاف وتخزر بيها : كبل شوية تعلفين وهسه دموعج مسويتهن شلال .. اكوم اسويله تشريبة تشد كلبه .. وخرن عني شوي ما اتحمل سمجن وجذبجن
كامت منهن
اني ادحك عليهن وعلى هوستهم
اندرت اشوف امي وين .. ما هي
طلعت ادورها لكيتها رايحة .. ام خطاب طلعت وراي خزرتني وهي تكلي : خطاب وين ؟
- مدري عنه
طلعت ادوره ما هو ..
عفتها ورديت للمطبخ ادور كرصة خبز
شفت العجين مختمر وطايح صحت على سراب كالت ؛ الخبز على امي وخالة عفاف.. يمممممه
اجت اميرة ردتها : وغمة ما تشوفين ابوج مريض تجوعرين بنص البيت شبيج
- العجين تبدى غير تخبزه
اندارت عليه ؛ وما تخبزي انت شنو ناقصج طول لو عرض لو نغيوة وما تعرفين .. لا اطلعين حضيرية وتصيرين براسنا النازوكية
- اعرف فد ايدي هاي توجعني ووجهي مضروب ما اكدر
دفعتي : يلا عاد يلا بلا عيارة شيلي العجين شنكي وخبزي
اندارت لسراب تصيح بيها : دليها على صينية الطحين انت .
عافتنا ومشت
مشت سراب حتى ادليني صينية الطحين
فد اني صدك ما اكد اخبز ايدي توجعني ما عد جذب عليهم .
عفت سراب ورحت كعدت بقرفتي يم ابو وهب
دحكت الجنطة مالتي خذيت منها ملابس ورحت خاطر اسبح زعم هذا احس بروحي وصخة من ليلة الكربني ولهساه ما سبحت .. ضجت من روحي
دخلت سبحت بسطل ماي واسمعهم يصيحون قدسسس ، قدددس وين راحت
ما اجاوبهم .. كملت سبح وطلعت حجت عفاف : يولي مو جاي نصيح عليج وينج
- جاي اسبح ما عد اسمع
- عليش ما طاركة العجين والخابزته
- ايدي توجعني
- ايدج توجعج مو
هدت عليه ركضت للقرفة مالتي دفعت الباب وطبيت حيل فز ابو وهب صرخ : بنات الجلب انا حال الموت عالي وانت تتكاونننننن وووووووهب
- ترضاها تغلط علي وتكلي بس تحجين اكلل لابو وهب
- ما قلطت والله اني فد سبحت اكلها ما اكدر اخبز ايدي تاذيني ركضت وراي تريد تكتلني
كام يصرخ : وووووووهب
اجا وهب وريسان يكلو : اجلدهن ذني بنات الجلاب انا واصل الموت وهن يتكاونن فوكي اجدهنننن
كفخني على راسي ودفع عفاف : دكافي دكاااافي مو ابوي مريض ما تفتهمن غير الكوووووان
رد دفعني على الحايط
كتله : اني شعليه قير هي تريد تكتليني ايدي توجعني اني .
احجي وطلع عفاف من القرفة وكالي : ولي خلي ابوي ينام اطلي برا
حجه ابوه وهو داير ليقاد : هدها وسد الباب
عافنا وسد الباب
بطني انلوت من ضليت وحيدي وياه
دحك عليه بصوت ونان حجه : كربي نامي بصفي وحطي راسي عدج
ضليت ساكته .. صرخ : مو احاجيج
تكربت منه حجه - كربي
تمددت يمو حط راسه على صدري ، يون
تجمدت بمكاني .. معرفت شسوي .. حجه : عليش سابحة ؟
- وصخة جنت
- وعليش وصخة ويامن نايمة
ضليت ساكته دحك وهو عاكد حواجبه ويخزر : اتسبحين عليش
- انت من يوم الكربتني وجريتني بالكاع احس صرت وصخة ما قسلت
- ها ، اي … ذكرت
- عرفتي تغسلين غسل الجنابة ترا تظلين نكسة اذا ما تغسلين الجنابة
- شنهو الجنابة
- تسمين على روحج وتتغوسلين
- اي اعرف سميت
- شلون تعرفين ؟
- من الدورة
- يعني سميتي وغسلتي
- لا
- عجل شلون
- مو ما عدي دورة عليمن اسمي
- يولي جنابة .. انا ويامن احجي .انت ينرادلج كلب ما مدشن .
رد وهو يون من جسمه .. بقى شوية وابتعد احتار بروحه منين ما يجيب نفسه يتوجع واني جوعانة اريد فد اكوم اكل احس روحي راح تخرط من الجوع
ربك على هالكعدة وجابو صينية اكل
كعدت عفاف كالتله : سويتلك شوربة عدس يضي عيوني اكعد اكلك لكمة
- هدي هسه ما اكدر راح اموت
- اسم الله اعليك من اسم الموت لا تحجي هيج وتلجم كلبي
كامت تون واني ادحك بالصينية والخبز حار والشوربة حارة وبطني تصوفر من الجوع .. كام يون هو وهي تحاجي واني عيني بالصينية
كتله : تاكل لو اكله
صرخت : يااااااا تاكلين شنهو ولج انت ما تستحين زلمة ضايمة الضيم وانت تسالينه تاكل لو اكل ولج ما بكلبج رحم
- اني عد اسالو ياكل لو لا شبيج وياي
صاح : يولن انت ما عدجن مكان تتكاونن بيه بس فوك راسي اذا اكوم انحر اركابجن احد يلوني بنات الجلب
رادت تحجي نهرها وطردها .. كامت من عده وضل الباب مفتوح سكتت .. مديت ايدي على كيفي كطعت طرف الخبزة وخليتها بالشوربة .. جاي اسحبها اريد اخليها بحلكي .. دحك عليه
ذبيتها من ايدي بسرعة وكمت ادحك بالباب
حجه : اكلي يولي ما اريييييييده
حجاها وصاح من رجله : اااااااااخ
اني طحت بالشوربة تقميس
من خلصت الخبزة شربتها .. خلصت فد بعدني جوعانة كتله : راح اجيبلك بعد
كمت لحيلي رحت للمطبخ جاي يصبون عشا
حجيت : ابو وهب يريد بعد
صبتلي وانطتني بعد خبز
حجت عفاف : المن هذا
- ابو وهب راد اني معليه
- فد جذابة انت يمة منج ولج مو خذيته وكال ما اريد
- قير هو يريد اني شعليه
اخذت الصينية ورحت للقرفة اجت وراي كالتله : تريد بعد
ما جاوبها حطيت الصينية وكتلها : صوت عالي هو مريض
وسديت الباب ضلت تغلط عليه وهي تبتعد من الباب ما درتلها بال، كعدت كبال الصينية اكل .. شال راسه يدحك : يولي ثور .. بس من الاكل اتجرشين براسيييي
- قير جنت معاقبة وما ماكلة بعدني جوعانة
ضل يدحك بوجهي صافن
كمت اكل ومسحت الماعون .. زين شبعت هسه هو رد نام .. شوية اجا وهب كاله : عدنا خطار يريدون يشوفوك
كالو : ما اكدر اشوف احد عيفني منهم وشوفلي طبيب راح اموت من الم رجلي
راح وهب شوية وجابله مضمد
دخل كال : كومي منا بسرعة خل يطب المضمد
كمت من القرفة ركض رحت للمطبخ
فات الزلمة عالجة وطلع .. طبت ام خطاب طبيت وراها ادحك عليه بخزرة سالته : شكالك المضمد
ريسان : يكلي ينرادلها طبيب اطاني مسكن ولازم باجر يشوفها طبيب
- وعليش ما تروح طبيب
- باجر اشوف طبيب ، اذا رجعت الشرطة لا تكلولهم هين كلولهم ابغداد شالوه يعالجوه .. ولا تطين اسمي الكامل ديري بالج .. واصرفيهم وكليلهم حادث
- بس وهب كاللهم رمانة
- يرجع يدون اقواله ويغيرها ما اريد شرطة تورد هين .. خوش
- بعون الله ، شلون حالك هسه ما صرت احسن
- اطاني ابرة مسكن كال تنام عليها لحد ما باجر يشوفك طبيب
- بعون الله
اندارت عليه : ديري بالج عليه عينج لا تغفى وتنام عنه اسهري الليل وضلي عده لحد ما يفج الصبح ونشوف طبيب يعاين حالته
ضليت ساكته اندارت : سمعتي احاجيج
- اي سمعت
- عجل ما تجاوبين عظم بلسانج
- من شفنا طولج بهالبيت ما لفتنا غير المصايب
حجه ابو وهب : اذا جان ابنج يضن اعديها الها تالله لا اطلع هالوجع من عيونه
اندارت : خطاب ماله ايد بالصار .. تعرف خطاب وتعرف كلبه .. ما ياذيله سمجه
- تبين الاخبار ونعرف الحك بس لو جان هو الفاعل حضريله الجفن مالو يسليمة
اخذت نفس وتنهدت بحسرة اندارت ادحك عليه بخزرة وطلعت من القرفة .. ضل هو يون ومقمض عيونه .
من اكلت وشبعت احس راسي كام ياذيني
جريت مخدة ونمت ليقاد عنه .. جبت راسي منا اردو منا يون عليه كن الطك والضرب كله طلع عليه هسه .. بالزور كدرت عيني تغفى وتنام
ما حسيت الا الفجر ابو وهب يون من رجله
اجا وهب والحاجة واميرة واني امددة على مخدتي راسي احسو هاكبره ما اكدر اشيله مسطورة سطر ولعبانة نفسي احس بس اكوم ازوع … وهم يحجون يم راسي
زادت على الوضع وطفت الكهرباء
صارت ظلمة الضوا بعده هسه يطلع ماكو شمس… صارت حارة فتحو شباك وهم يحجون وياه وهو يصرخ من رجله كلش متاذي .
راسي ع الوسادة مسطورة وفرتني الحاجة برجلها : يرلي كومي شوفي زلمتج مثل الدثو نايمة كووومي
اميرة : هاي فد حية ركطة ووحدة ما تنكدر .. بس لابسة ثوب الغشيمة واسوي روحها كلشي ما تعرف وهي ملعبة الحبلين
شلت راسي ادحك ابو وهب
من شلت راسي … حسيت معدتي كلبت
كمت بسرعة اركض ورحت للحمام ذبيت معدتي كلها .. ضلت ادحك وراي ام خطاب
اني احس روحي تطلع ما جاي اتنفس
ضلت واكفة يمي … قسلت وطلعت امسح بعيوني مختنكة .. خذتني من زندي وجرتني ليم الدرج ودحكت منا ومنا .. ماكو احد
حجت بسكوت : خطاب يمتى كربج
- عليش ؟
هزت ايدي : احجي يولي لا اصفكج على حلكج
- بيوم الشردت منا
ضلت ادحك بوجهي .. شفت الحيرة بوجهه ، ردت سالت : يمتى اخر مرة اجتج الدورة ؟
- اسبوعين يمكن
تنهدت : اي زين
- عليش ؟
- هيج ماكو شي امشي اكضي شغلج لا تظلين حاسبة روحج عروس وما تستغلين حالج من حالهن ياااالا
دفعتني واني ضليت افكر يمتى اخر مرة جايتني .. اسبوعين ؟ لا والله مو اسبوعين من زمان من كبل لا امي تطيني لابو وهب باسبوع .
بس ليش تسال على الدورة مالتي
حت هاي تدخل بيها وتحجي .. عفت ورحت للمطبخ لكيت عواطف : صباح الخير
- صباح النور
- اني ما اكدر اخبز والله ايدي توجعني فد اكدر اسوي الريوك
- تعاي سوي بدالي خل اطلع ويا عفاف اجيم التنور
كعدت بمكانها جدام الجولة
ادحك سلة طماطة وثلث بيضات وهاهية
مرت من عدي اميرة ، حجيت : وين التختة اريد اثرم الطماطة
- ثرميها بيدج عليش تختة
- شلون
كربت من عدي كضبت الطماطة وكامت تكصص وتذب بالطاوة
- شكثر اسوي
- سوي السلة كلها
- عجل يراد بعد بيض
- سوي ذني ومعليج يراد بعد بيض مفتحين بنك لامج هيج ونصفطلج البيض .. بت القصور لو ما جاية من الجول مسوية روحج متعجبة سلة طماطة عليها ثلث بيضات
- قاد عدي دجاجات بياضات
- ياهو الكالج عدي بال اسمع شجان عدج وشما جان اشتغلي وانجعمي يلا
مشت عني ثرمت سلة الطماطة مثل ما علمتني من استوت ذبيت عليها ٣ بيضات .. بس ضاعن كون تلكى اثر بيض
خلصت الطاوة نزلتها ورديت الغطا
خلصن خبز واجت عفافحطت صينية الخبز وشالت الغطا : شو بس طماطة البتيتة وينها
- عواطف خلت بس الطماطة ما كالتلي بتيتة
حجت عواطف من وراي : يمصكوعة اني حجيت فكيت حلكي كتيلي اسوي بمكاني كتلج سوي حسبالي تعرفين
عفاف : وهذا المن نطي ليا حلك
عواطف : جيبي من الحاجة بعد بيض وخل نسوي هذا شيكفي
دفعتني : امشي جيبي بيض من الحاجة ولي خل اسوي طماطة بعد
رحت للحاجة اكللها شو انكلبت عليه طنطل
خايسات جايفات
مالت بس اكل وكهكهة كل خير ما يجي من وراجن .. بيضة ما اطي تبذرن بهالاكل ووحدتجن افادها افاد ثور .. التخلص تاكل خبز گفار هاكد ما اطي
مشيت هن بالمطبخ تلاثتهن معقجات وجوهن ضايجات : وهسه شني بس هذا
اميرة : صوج عواطف من خليتي الاكل بيدها ما تعرفين تعلميها هاج يلا هذا ليا حلك نطي
عواطف : وانا شداني بيها ثولة ومكموعة كالت اسوي كتلها هاج
عفاف : الكتلة بيها هاي ام الفتن ام ثرب اطيها بس اكل عود هم اخليج تاكلين والقران اموتج جوع حتى خبز وجاي ما انطيج .. الكل يطيح بثربج وجهالنا تضل تغرغي اعلى حلوكها الذبان
- اني شعليه قير انتم ما قتولي
دفعتني ومشت عني
مشت اميرة : لو السالفة بيها تفلكح وسوالف الهتس بتس جان بسرعة عرفتيلها يم راسين
هم دفعتني ومشت .. ضليت ادحك على عواطف حجت : انا صوجي اعتمدت عليج
صاحت على بتها وراحن كعدن ياكلن
كعدت وام خطاب ماعونها كدامها ما تاكل بالطاوة .. وهن حطن الطاوة كدامهن وكل وحدة حاطة جهالها منا ومنا وتسوي لفات واني بطرف السفرة .. دحكت شو ما عزلوا لابو وهب بلكي ما ياكله واني اكله حجيت وخبطت : عجل خطاب ما تعزلوله ريوك ؟
خزرتني ام خطاب : وانت ياهو مالتج بخطاب
اجيب النعال واكطعه على راسج نوبة اللخ من تجيبي على السانج
- اني قصدي ابو وهب ما خطاب قلطت
اميرة : يعيارتج يولي انت بس الله يستر منج
ادحك الطاوة خلصت لفات لجهالهن .. ردت جاي يم عفاف عاندت ما تطيني .. عواطف زتت عليه كرصة خبز .. فد شاكل وياها
كلت الخبزة وحدها
وكامن لمن السفرة جاي اروح للقرفة
صاحت الحاجة : غسل الهدوم شغلج .. لمي الهدوم وطلعي يم الحنفية اغسليهن كبل لا تصير ال٩ وينكطع الماي .
- خوش
رحت للحوض خذيت الطشت والتايت وفتحت الماي ، شو ذن كل وحدة منهن طلعتلي كون ملابس من قرفتها وكاللي : هاج غسلي
ادحك سون يمي تل مال هدوم .. كعدت اقسل وما يخلصن .. ب٤ ساعات احس ظهري صار عصة ما يتحرك كمت اقسل شلون ما جان بس احطها بالمي بللها وادعكها واذبها بالسطل
صحت : سررررراب وين الحبل
خطاب : ذاااااك
دحكت عليه .. غمزلي واشرلي اجي
دحكت ع البيت الكل ملتهي .. شلت سطل الهدوم ومشيت : وينو المشر
- ذاك جدامج
كربت اشر بالملابس هو ليقاد عني .. فد ما كدام العين ، حجه : شنهو وضعه
- فد يصيح من الالم
- ما مات العار رمانة بسيارته وطلع منها شحط بعد ويموت
- انت الفجرتو
ضل يدحك عليه : وين نمتي بالليل
- بقرفتي
-يولي هو بغرفتج شنهو نمتي بغرفتج .. نمتي يمو
- انت كتلي حليت الموضوع وين الحل راح ارجع مرتو
- اني ادري بيه يطلع منها كلت مات بس ما مات
- وماكو حل قير يموت
- يول ليكون تحنين عليه
- ما احب الكتل ما زين
سكت : شلونها رجلج
- بعدها توجعني
- لا تتقربين منه ولا توصليه اليوم باجر اني راح احل الوضع ونخلص منه اذا ما مات بهاي يموت بغيرها وين يروح مني
- هو خايف يكشفونه الشرطة ما يرضى يروح للمستشفى عليش ما تبلق عليه وتعوف الكتل
- وشيفيدني لو بلغت وتظلين معلكة بيه وما يطلك .. خو بلا ما نكتله ونبلغ نشرد اذا هيج انا رايد خلاصج ما رايده هو .. يا يطلكج يا تصيرين ارملة مالها غير حل
جاي يحجي اجت اميرة من بعيد كمت ادحك عليها ، هو افتهم ومشى من ورى البيت ، حجت : هاي اهدوم صفاوي هم غسليهن
- خلصت بعد ما اقسل
- هذا شغلج غسلي وسكتي
- خليها على باجر
جرتني من جتفي : دحكي يولي امشي وياي عدل لا وربج اخليج عبرة لمن اعتبر
عافتني وذبت الهدوم بوجهي
ذبيته من وجهي بالكاع وتفلت عليه : اقسل هدوم عشيرة هم مو هيج ما اقسل
دحكت بخطاب مدنج ومبتسم .. رد رفع راسه يدحكلي والشمس بعيونه ويكشر العود مال الشجر بالسجينة
رحت جبت الهدوم المقسولة اشرها بس شو ما هو ؟
شريتهن كلهن ورجعت .. رجلي تون عليه وراسي انصكع من الشمس لعبت روحي احس اريد ازوع بس ما جاي اكدر ..
ابو وهب ام خطاب كاعدة يمو
ووهب وبناته .. وهو متالم .. اني دخت فد اريد انام راسي كمت ما اشوف منه ، صاحت اميرة : غسلتي هدوم صفاوي
ما رديت عليها ..
طلعت ورجعت ترعد فوك راسي : انت شنو عود تخبثين هسه تكومين تغسلي يلاااا
-راسي يوجعني باجر اقسلو
- كومي لا اسحلج سحل والقران كوووومي
صاح وهب : هاي شكووووو
كامت تتبجبج وتكله : من دون الهدوم مخبثة وياي لا تغسل هدومي ولا هدوم جهالي هسه اني ما اطبخ ما تاكل من اكلي
رديتها : الريوك اني طبختو وما خليتوني اكل والهدوم قسلتهن ضل بس هدوم ابنج النزعهن كتلج باجر
تكربت مني وهب : انت عود شني تسبعين لو تريدين تصيرين لوتية
- انت لا تدخل
حجيتها شو هذا كبل جابني ابوكس على وجهي
وكضبني من راسي وركعه بالحايط ودفرني برجله : بت النعال من تردين والله اعدمج
غصبا ما عليج هسه تكومين تغسلين
كمت ابجي وكمت : والله ما اغسل
- تعاندين انت يولي
طلعت الحاجة : شجالكم ما تستحون ما تكولون هالبني ادم جاي يون من الوجع ماكو احترام
-اذا ما كامت غسلت هدوم اخوي هسه اسحل البيت بيها
- ما اقسل
الحاجة : تعاندين انت شنهو
- ما اعاند راسي يوجعني وظهري تعبت والله راسي دايخ ما اكدر وفد اطلع بالشمس احس روحي تريد تزوع ما اروح
حجيتها وردت امشي للقرفة ..
كضبني وهب من راسي .. يجر بيه : التعاندني منو .. التعاندنيييي يااااهي
صرخت بيه الحاجة : حيل وياها ادبها هاي البت ما ضايكة الادب
طلع يجر بيه واني ابجي واجر براسي كاضبني من كباية شعري من فوك الحجاي ويجر كمت اصرخ واكلو : وخر مني شنهو اطكني وخررر
وهو يريد يوديني للحوض
ما يحس الا خطاب كضبو من ركبتو وجره مني حيل
سحبت روحي ووكفت على صفحة .. خطاب بسرعة ايده جره مني وركع راسه بالحايط وجربه بدفرة بنص بطنه .. وكع حيل على مقعده
كام ذاك من حيله وهو يصرخ : خرب انه اذا صدك … تعال
وفز على خطاب يريد يهمشه
اني عفتهم وطبيت جوا ابجي تراكضن عواطف وام خطاب
دخلت يم ابو وهب .. حالته حالة وجه اسود من الالم وعركان كمت اصيح : متزوجني حتى ابنك يكتلني ما تريدني رجعني لامي ما اريد اصل هين من اجيت ولهسه بس اطكون بيا وتضربون ، ما اريد خابروا على امي ارجع لاهلي ما اريد اضل هين بعد ما اريد
كام يصيح عليه .. بت الجلب اني مريض وانت تصيحين فوك راسي .. انجعمي وسكتي عني
فات وهب اني فزيت ورا ابو وهب وهو يريد يجرني صاح : ولد الجلااااب فوكاي ولكمممممم فوكاااي
كام يصرخ وهب : الكح**** تفزع صاحبها عليه وتخلي يطكني اليوم انعل والديها
صرخت : ما فزعتو والله هو ركض اني ياهو مالتي انت كتلتني
ابو وهب دفع ابنه وكام يفشر عليه ويغلط ويكله : ياهي الك* م*** على ذمتي وتفشر عليها الفي كحا**** وتفشر عليها
كاله : خطاب فزعلها
_انعل ابوك لابو خطاب لابو الساعة العرفت بيها امك اطلع منا م****
طلع وهو يصرخ بالبيت ، دفعني من فوكه : امشي من فرك راسي طايحة الحظ شعدج ويا خطاب وتفزعي .. اكوم اذب كل وجع الله بيج بت الجلب
- انت صدكتو اني ما فزعت احد هو وحدو اجا كوم ردهم اثنينهم اني ياهو مالتي والله راسي يوجعني كافي اريد ارجع لاهلي
- انطمري قاد ولي
- والله ما اكوم اشتقل بعد لو هسه يضلون بدون هدوم
- اليوم اشتغلتي وياهن وهرجتينا بت الجلب انطمري راسي راح ينفجررررر منج .
طبت ام خطاب رادت تحجي صاح : سليمة فكي عني وخلي ابنج يجوز ولا يكرب من البيت لا اكوم اشعلها فوك راسه
رادت تحجيله عليه صاح : هدي هاي الطايحة حظ تنطمر وتخلصنا
الحاجة : وكت نوم النسوان تشتغل وهي حضرتها مطمورة
كام يصيح ويغلط عليهم .. طلعت من القرفة
اجت الكهرباء.. شقلت المبردة .. ووجهتها عليه وذبيت مخدة انام حجه : تعاي يمي
صحت : ما اريد
صاح : تعاااي جااااي
- ما اريد عووووفني راسي كاااافي
حجيتها وبجيت كمت اصيح : راسي موتني كافي عوفني
- يولي نامي عساج لا تكربين
حاطة راسي وبالربع ساعة ابجي صاح : ما مليتي بجى مو طردتهم وكليتج تنامين تونين لتوالي اهلج بت الجلب مرضتيني
كمت من مكاني - اني عد ابجي من راسي ما منكم عوفني ابجي لا تحجي وياي .
سكت وضل يون واني ابجي
كام يصيح عليهم اجت عفاف كاللها : جيبلها حب وجع راسي شوفي راسها شبي تون منه
-وهب جرني منه وكام يوجعني والشمس صكعتني جاي يوجعني
- خل يولي هالارعن بس جيبليها وجع راس صكعتني ابجيها
ضلت ادحك ما عاجبها شلون يطلب لي دوا
راحت جابتلي واجت .. شربته هستوني معدتي كلها كلبت
طفرت من مكاني بسرعة رحت زوعت بطني كلها .
رجعت لمخدتي ابجي
بس من زوعت ارتاحيت .. هو يسالني
شبيج شلون صرتي ما اجاوبه .. فد دايرة ومتقطية بالازار واون لحد ما قفيت .
ما كعدت قير العصر
اميرة دفرتني برجلها
ادحك ابو وهب ما هو ، صاحت : كومي منا كووومي
تتمسكن يمه وهو مكطوع كلبه تكول الوجع بيه يصيح جيبولها كووومي
- وين اكوم
- كومي سوي الجاي يلا
- الحاجة مو هي المسوله ع الشقل هين .. هي التكلي ما اخذ الاوامر منج
- يول شوف هاي الزرزور هم يكاكي ترا ادولبج والله
- اي عود خوش روحي خليني انام
- كومي لا ابتلي بيج هسه كومي
- ما اكوم واني ما خدامتج مثل ما انت زوجتو هين اني نفسج ما تحكميني .. حسبالج تهيضين وهب عليه روحي يلا
ضلت ادحك عليه : يولي الج حيلي توكفين بوجهي
رجعت راسي للمخدة وانداريت
طب وهب وهو يرجع ابو من الحمام للقرفة
حجه ابو وهب : اجا الدكتور طلعن منا
كمت شلت القراض بسرعة ومشيت
دخل الدكتور عاينه كالو : رجلك لازمها عملية
كالو : ما اكدر شوفلها حل غير العملية
- ما اكدر لازم عملية
- بالوكت الحالي ما اكدر اسويها اكتبلي علاج
كتبله علاج ومسكنات
وطلع الدكتور .. واجن كلهن يمه يقنعوه بالعمليه بس هو يكللهن : هسه صعب ١٠ ايام ادبرها
وهن يحاولن يفهمنه بعشرة ايام احتمال تسكط رجله
ما رد عليهن شافني مريت صاح من بينهن : شلون صرتي يولي كربي هين
- بعدو راسي يوجعني ، فد جوعانة
الحاجة : شوي بعد يصير العشا وتسمممي
ابو وهب : ميخالف على كيفكم وياها كافي عاقبتها يومين وطلعت مسيجينة مضيومة من هي وزغيرة
ام خطاب ظلت مبحلكة بيه جيف مصدك
رادت تحجي سكتها وكاللها : اطيها كرصت خبز وبيضتين خل تاكل
فزت اميره : عاد لهين وبسك ريوك ٤ عوايل ب٣ بيضات وتريدلها بيضتين وحدها شنهو سحرتك لو شلعبت بعقلك بعدها بس يومين جتك ونمت على شليلها من تخلف منك شلون تحطلها تمثال وتعبدها
كام يصيح عليها وصار عصبي
استقربت تعاطفوا وياي .. ولو اذا اشوف هو من اول ما اجيت هو هيج طبعو .. كبل لا يكتلني ذيج الليلة جابلي صينية اللحم عدي وراد يوكلني بيده .. وكبلها شردت وتوقعت راح يكتلني اذا رجعتلو .. بس من رجعت سوالي حفلة خاطر لا اضوج واهج من البيت
بس ليش جاي يتصرف وياي هيج ؟
سويت بيضتين طكيتهن بالدهن على ٣ طماطات وكرصتين واكلت لحد ما شبعت .. فد من اشبع معدتي تكوم تلعب مدري شجاريلها ما جنت هيج .. من اجيت عدهم احس تسممت معدتي ما جاي تتحمل اكلهم ولا جوهم
ابو وهب ضل بقرفتي ما طلع
بالليل اجاني ابن عفاف جانت ظلمة هو عمره ب ٩ سنوات ندهني كال : تعاي اطيني ماي
- امك وين
- بس تعاي
حسيته يريد يكلي شي كمت وياه
طلعت شاورني : خطاب يريدج برا
دحكت على القرفة ظلمة وابو وهب على المسكن نايم
اكو فانوس بالهول .. تعديت وطلعت برا
بسرعة جرني خطاب : وين نايمة
- بالقرفة شبيك
- هو يمج
- اي فد من ذيج الجيهة
- دحكي اريد منج شغلة
- شكو
- علاجه بيه شراب ؟
- شنو شراب
- يولي شيشة ويشربها
- اي اكو
دحك منا ومنا وحجه بصوت ناصي : دحكي يولي باجر راح اجيبلج شيشة تفرغين العدة وتديرين بيها الاجيبها الج خوش …
وفي نهاية قراءتك رواية اسرار قدس الفصل الثالث عشر 13 بقلم زينب ماجد نتمني أن تكون قد استمتعت بهذا الجزء ونتمني أن تضيف أف ام نيوز للمفضلة وأن تزورنا مرة أخري
في نهاية رواية اسرار قدس الفصل الثالث عشر 13 بقلم زينب ماجد نتمني لك عزيزي الزائر أن تكون قد استمتعت بهذا الجزء من الرواية الشيقة ونتمني أن تزورنا مرة أخري نحبك ❤️